stanford-oval/wikipedia huggingface dataset:
Niemi (Lahti)

| Niemi |
| --- | --- |
 Niemeen kuuluva Ruoriniemi Vesijärven rannalla ja Lahden Polttimo.
Kaupunki:  Lahti
Koordinaatit:  61.0044°N, 25.6547°E
Kaupunginosa nro:  4
Väkiluku:  1 674 (huom, osa väestöstä) (2017)
Lähialueet:  Kartano,  Keski-Lahti, Kiveriö, Kivimaa ja Mukkula
Niemi on Lahden 4. kaupunginosa, joka sijaitsee Vesijärven itärannalla. Sen naapurikaupunginosia ovat etelässä Kartano ja Keski-Lahti, kaakossa Kiveriö, idässä Kivimaa ja koillisen-pohjoisen suunnalla Mukkula. Niemen tilastollisen kaupunginosan väkiluku (2017) oli 1 674. Tämän tilastoalueen rajaus on kuitenkin jostain syystä suppeampi kuin Niemen kaupunginosan alue, joten kaikki Niemen kaupunginosan asukkaan eivät ole siten mukana tässä tilastoluvussa.
Ruoriniemen kerrostaloja.
Niemen venesatamaa.
Kaupunginosassa sijaitsevat muun muassa Kivistönmäen päiväkoti, Niemen päiväkoti, Lahden tiede- ja yrityspuisto ja Niemen venesatama. Myös melontaseura Vesisamoiljioiden käyttämä  Kahvisaari kuuluu kaupunginosaan. 
Niemen Vesijärveen työntyvään Ruoriniemeen on rakennettu kerrostaloja tiheällä asemakaavalla.
Alueella ennen toimineen, sittemmin puretun puunjalostuslaitoksen vuoksi sinne johti myös kapearaiteinen Loviisa–Vesijärven rautatie. Tämän varrella sijaitsi Niemen rautatieasema, jota käytettiin tavaraliikenteen tarkoituksiin. Vesijärven toinen asema, valtion leveäraiteinen Vesijärven asema on toiminut henkilöliikenneasemana Päijänteen höyrylaivoistakin tulleille matkustajille.
Aiheesta muualla

Kuvia tai muita tiedostoja aiheesta Niemi (Lahti) Wikimedia Commonsissa
Holmberg, C. E.: Lovisan-Vesijärven rautatie (Hyväksytty ratahanke suunnitelma vuodelta 1897).  Helsinki:  Sanomalehti- ja kirjapaino Oy, 1897.  Teoksen verkkoversio (pdf) Viitattu 09/2009. (suomeksi) (Arkistoitu – Internet Archive)
Lahti
Volkswagen Golf Plus

| Volkswagen Golf Plus |
| --- | --- |

Valmistustiedot
Valmistusmaa:   Saksa
Valmistaja:  Volkswagen
Konserni:  Volkswagen Group
Valmistusvuodet:  2004–2014
Korimalli:  5-ovinen tila-auto
Luokka:  M-segmentti
Seuraaja:  Volkswagen Golf Sportsvan
Teknisesti samankaltaisia:   A5-pohjalevyn mallit * Audi A3 (Typ 8P) Audi TT (Typ 8J)  Audi Q3 (Typ 8U)  SEAT Altea  SEAT León (Typ 1P)  SEAT Toledo (Typ 5P)  Škoda Octavia (Typ 1Z)  Škoda Yeti  Volkswagen Beetle (A5)  Volkswagen Caddy (Typ 2K)  Volkswagen Eos  Volkswagen Golf V  Volkswagen Golf VI  Volkswagen Jetta V  Volkswagen Jetta VI  Volkswagen Scirocco (2008)  Volkswagen Tiguan I  Volkswagen Touran I  
Tekniset tiedot
Pohjalevy:  Volkswagen Group A5
Moottori:  R4
Iskutilavuus:  1,2–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 6-vaihteinen kaksoiskytkin 7-vaihteinen kaksoiskytkin
Volkswagen Golf Plus on Volkswagenin vuosina 2004–2014 valmistama Golf V -malliin perustuva tila-auto. Sen korvaajaksi tuli Golf Sportsvan, joka perustuu Golf VII:ään.
Golf Plus on samanpituinen ja -levyinen kuin tavallinen Golf, mutta on sitä 9,5 senttimetriä korkeampi. 395-litrainen tavaratila on 45 litraa Golfia suurempi, ja sisätilat ovat paremmin muunneltavissa esimerkiksi 16 senttimetriä pituussuunnassa liikkuvan takaistuimen ansiosta.
Volkswagen CrossGolf
Pariisin autonäyttelyssä syyskuussa 2006 esiteltiin Golf Plusin maasturimaisempi versio, Volkswagen CrossGolf. Siinä on muun muassa kattokaiteet ja mustat puskurien ja sivuhelmojen suojalistat.
Facelift-mallin Volkswagen Golf Plus.
Vuonna 2008 Golf Plusin ulkonäköä muutettiin vastaamaan uutta Golf VI -mallia. Uudistunut Golf Plus esiteltiin Bolognan autonäyttelyssä joulukuussa.
Aiheesta muualla

Kuvia tai muita tiedostoja aiheesta Volkswagen Golf Plus Wikimedia Commonsissa
Volkswagenin automallit
| --- | --- |
Nykyiset mallit: Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit: 181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit: Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit: 1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot): Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Kostianvirta

Kostianvirran laskukohta Mallasveteen.
Kostianvirtaa itään Onkkaalantien sillalta.
Kostianvirta on Kokemäenjoen vesistöön kuuluva joki, joka sijaitsee Pirkanmaalla Pälkäneen kirkonkylässä. Sitä pitkin Pälkänevesi laskee Mallasveteen. Koska molempien järvien keskivedenkorkeus on noin 84 metriä merenpinnasta, Kostianvirran virtaussuunta vaihtuu toisinaan, erityisesti keväisten sulamisvesien vaikutuksesta.
Kostianvirran kautta kulkee laivaväylä, jolta on yhteydet Pälkäneveden ja Jouttesselän kautta Aitoon kylään sekä Mallasveden kautta Längelmäveden reitille, Hauhon reitille ja Valkeakoskelle. Laivareitti avattiin, kun joki oli ensi ruopattu nykyisen kaltaiseen kuntoon.
Synty

Ennen vuotta 1604 Kostianvirran kohdalla oli pieni Hykiänkoski, mutta pääosa Pälkäneveden, Vesijärven ja Längelmäveden vesistä laski Roineeseen Kangasalla sijainneen Sarsanvirran kautta. Toukokuussa 1604 vesi uursi Hykiänkosken paikalle suuremman uoman, ja Pälkäneveden pinta laski useita metrejä Mallasveden tasolle. Myös Längelmäveden pinta aleni, joskin vähemmän, ja se alkoi laskea entisen salmen paikalle syntyneen Iharinkosken kautta Pälkäneveteen. Tämän takia Sarsanvirta kuivui yhdessä yössä 10. kesäkuuta 1604.
Kostianvirran taistelu

Lokakuussa 1713 käytiin Kostianvirran rannoilla Suureen Pohjan sotaan liittyvä Kostianvirran taistelu, jossa Fjodor Apraksinin johtama  Venäjän armeija löi Carl Gustaf Armfeltin johtaman Ruotsin armeijan, ja isoviha alkoi. Venäläiset pitävät Kostianvirran taistelua sodan ratkaisutaisteluna, vaikka vielä helmikuussa 1714 käytiin Isossakyrössä Napuen taistelu.
Aiheesta muualla

Kuvia tai muita tiedostoja aiheesta Kostianvirta Wikimedia Commonsissa
Hurskainen, Tarmo: Kostianvirta (Arkistoitu – Internet Archive), 2006
Kostianvirran esittely ja kuvia
Lisätietoa Kostianvirran taistelusta (Arkistoitu – Internet Archive)
Läpimurto: Suomi valtaistuimen edessä 2

| Läpimurto Suomi Valtaistuimen Edessä/Diante do Trono |
| --- | --- | --- |

Studioalbumin tiedot
 Julkaistu: 2. heinäkuuta 2014
 Formaatti: CD
 Tuottaja(t): Rodrigo Campos
 Tyylilaji: gospel, pop rock, contemporary Christian Music
 Kesto: 74.51
 Levy-yhtiö: Mission Publishing
Suomi Valtaistuimen Edessä/Diante do Trono muut julkaisut
| Suomi Valtaistuimen Edessä 2012 | Läpimurto 2014 |   |
Läpimurto: Suomi Valtaistuimen Edessä 2 on suomalaisen kristillisen nykymusiikin yhtyeen Suomi valtaistuimen edessä toinen studioalbumi, joka julkaistiin 2. heinäkuuta 2014 Missio Publishingin kautta. Levyllä on yhteistyökumppanina brasilialainen yhtye Diante do Trono, jonka johtaja on Ana Paula Valadão.
CD koostuu kymmenestä Ana Paulan laulusta, kahdesta Gateway Church -laulusta ja yhdestä Matt Gilmanin laulusta. Levy on suomenkielinen, ja solisteina on Ana Paulan lisäksi suomalaisia ylistyksenjohtajia.
Taustatietoa

Albumin julkaisun jälkeen yhtye teki kiertueen brasilialaisen bändin kanssa Euroopassa. Tapahtumassa nähtiin kuoro, jossa oli noin 100 ihmistä, laulamassa Suomen eduskunnan edessä. Kierroksen aikana bändi matkusti läpi Tampereen ja Helsingin julkaisten uuden albumin, joka on tallennettu suomeksi.
Graafisen suunnittelun työn teki tällä kertaa Hannes Honkanen Photography. Tapahtuman videoi Jouni Rönkä.
Kappaleet

Tule Herraksi – 5.38 (mukana Ana Paula Valadão)
Vain Herra on Jumala – 4.13 (mukana Johanna Särkkälä)
Aurinkoni ja Kilpeni – 5.11 (mukana Rodrigo Campos)
Uskollinen Ystäväni – 5.07 (mukana Johanna Särkkälä)
Isän Sylissä – 8.36 (mukana Ana Paula Valadão, Rodrigo Campos ja Saara Campos)
Sinua Tarvitsen – 5.43 (mukana Saara Campos)
Olet Puolellani – 4.41 (mukana Tata Kalliokuusi)
Läpimurto – 4.14 (mukana Ana Paula Valadão)
Rukouksen Temppeli – 8.28 (mukana Jaana Yrttiaho, Elina Haavisto ja Pekka Hautakangas)
Pyhä – 7.47 (mukana Ana Paula Valadão ja Pekka Hautakangas)
Korotettu – 7.11 (mukana Angela Meklin)
Suurin – 5.36 (mukana Kimmo Pollari)
Tämä on Laulu – 4.26 (mukana Ana Paula Valadão)
Aiheesta muualla

"Nouse Suomi Tour" -video YouTubessa
"Nouse Suomi Tour" -video YouTubessa (Louvado71 - Jouni Rönka)
Albumin iTunes sivu
Missiomaailma sivu
Citroën ZX

| Citroën ZX |
| --- | --- |

Valmistustiedot
Valmistusmaa:   Espanja  Ranska  Uruguay
Valmistaja:  Citroën
Konserni:  PSA Peugeot Citroën
Valmistusvuodet:  1991–1998
Muut nimet:  Citroën Fukang
Korimalli:  3-ovinen hatchback 5-ovinen hatchback 5-ovinen farmari
Luokka:  C-segmentti
Muotoilija:  Bertone
Edeltäjä:  Citroën GSA
Seuraaja:  Citroën Xsara
Teknisesti samankaltaisia:  Citroën Berlingo I Citroën Elysée Citroën Xsara Citroën Xsara Picasso Peugeot 306 Peugeot Partner I
Tekniset tiedot
Moottori:  R4
Iskutilavuus:  1,1–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Citroën ZX on Citroënin vuosina 1991–1998 valmistama alemman keskiluokan automalli. Se oli korvaaja Citroën GSA:lle, jonka valmistus oli lopetettu vuonna 1986. Kiinassa mallia myytiin nimellä Citroën Fukang, ja sitä valmistettiin vuoteen 2009 saakka. Sen pohjalta kehitettiin Kiinan markkinoille myös sedan-korinen Citroën Elysée. ZX:n seuraajaksi tuli Citroën Xsara.
Citroën ZX Volcane
ZX esiteltiin keväällä 1991 täyttämään AX- ja BX-mallien välissä oleva aukko. Ainoa korimalli oli aluksi viisiovinen hatchback, mutta myöhemmin tulivat myös kolmiovinen ja farmarimalli. Urheilullisin malli oli Volcane, ja se oli ensimmäisiä niin sanottuja hot hatch -malleja, joihin oli saatavana dieselmoottori. Myöhemmin esiteltiin edullisemmaksi urheilulliseksi malliksi Furio.
Vuonna 1994 ZX sai uudet puskurit ja suuremman etusäleikön.
Citroën ZX Break
Facelift-mallin Citroën ZX.
Aiheesta muualla

Kuvia tai muita tiedostoja aiheesta Citroën ZX Wikimedia Commonsissa
Varsovan geton kansannousu

Varsovan geton kansannousu oli juutalaisten reaktio Saksan aikeille tuhota Varsovan geton loputkin juutalaiset toisen maailmansodan aikana. 
Se oli suurin ja symbolisesti merkittävin juutalaisten kansannousu Saksan miehittämässä Euroopassa.
Taistelu getossa kesti vuoden 1943 huhtikuun 19. päivästä toukokuun 16. päivään asti, jolloin Jürgen Stroopin johtamat SS-joukot kukistivat vastarinnan lopullisesti. Getto tuhottiin raunioiksi ja eloonjääneet vietiin keskitys- tai tuhoamisleireille. Kansannousun ennusmerkkejä oli havaittavissa jo alkuvuodesta 1943, kun saksalaisia joukkoja vastaan hyökättiin aseellisesti 18. tammikuuta.
Taustaa

Kansallissosialistit aloittivat 1940 Puolan yli kolmen miljoonan juutalaisen keskittämisen gettoihin tiettyihin puolalaisiin kaupunkeihin. Suurin oli Varsovan getto, jossa oli 380 000 juutalaista. Varsovan getosta juutalaisia siirrettiin pääosin Treblinkan keskitysleirille. Syksyyn 1942 mennessä noin 300 000 Varsovan juutalaista oli lähetetty kuolemaansa tuhoamisleireille. Jo kuljetusten alussa vastarintaliikkeet (muun muassa ZZW ja ZOB) harkitsivat pakkosiirtojen takia vastatoimia, joista kuitenkin pidättäytyivät uskoessaan kuljetusten vievän vain työleireille. Loppuvuodesta 1942 oli kuitenkin jo selvää, mihin siirretyt juutalaiset päätyivät, joten jäljelle jääneet 40 000–50 000 päättivät järjestäytyä taistelemaan. Heistä vain 750–1 000 otti tosiasiassa osaa taisteluihin.
Taistelu

18. tammikuuta 1943 alkanut juutalaissiirtojen ”toinen” aalto johti aseelliseen yhteenottoon saksalaisten ja juutalaisten välillä. Getosta kuljetettiin pois 5000-6500 juutalaista. ZZW:n ja ZOB:n organisaatiot tulkitsivat tämän torjuntavoitoksi. ZZW ja ZOB ottivat johdon getossa; ne rakennuttivat useita taisteluasemia ja teloittivat ilmiantajiksi epäilemiään juutalaisia.lähde?
Seuraavat kolme kuukautta molemmat osapuolet valmistautuivat lopulliseen yhteenottoon: turhautuneet saksalaiset varasivat lisäjoukkoja lopettaakseen kapinoinnin, ja juutalaiset linnoittivat gettoa. Sadat bunkkerit, joita rakennettiin talojen alle, yhdistettiin toisiinsa pääosin viemäriverkostoa hyväksikäyttäen. Bunkkereissa oli usein sähkö ja juokseva vesi. Jotkin tunnelit johtivat jopa geton ulkopuolelle Varsovan turvallisemmille alueille. Saksalaiset kokosivat geton taisteluun 2 054 sotilasta, joista 821 oli Waffen-SS-sotilaita.lähde?
Ulkopuolisen tuen toimittaminen geton juutalaisille oli vaikeaa, mutta Puolan vastarintaliikkeet onnistuivat iskuillaan häiritsemään saksalaisten toimintaa ja saivat salakuljetetuksi asetarvikkeita geton muurien sisäpuolelle.
Lopullinen taistelu alkoi 19. huhtikuuta. Juutalaiset iskivät saksalaisiin kranaatein ja ampuivat kujilta, viemäreistä, ikkunoista, jopa palavista taloista. Saksalaiset vastasivat etsien ja teloittaen juutalaisia talo talolta ja polttamalla sitten kortteleita maan tasalle. Suurimmat taistelutoimenpiteet olivat ohi jo 23. huhtikuuta, ja lopullisesti kansannousu päättyi 16. toukokuuta 1943. Yksittäiset raunioissa piileskelevät entiset asukkaat jatkoivat pidempään pientä vastarintaa.
Seuraukset

Taisteluissa kuoli noin 7 000 juutalaista, kaasuihin tukehtuneita ja tulipaloihin kuolleita oli noin 6 000 lisää. Selvinneistä kymmenistä tuhansista lähes kaikki lähetettiin keskitysleireille, suurin osa Treblinkaan.  Saksalaisten menetyksistä ei ole varmaa tietoa, mutta juutalaisten omien arvioiden mukaan heitä kaatui vastarinnan seurauksena yhteensä noin tuhat ja haavoittui yli 300. lähde?
Sekä saksalaiset että juutalaiset teloittivat itse noin 300 ilmiantajiksi paljastunutta omaansa.
Kansannousu kirjallisuudessa

Juutalainen kirjailija Leon Uris kirjoitti vuonna 1959 kansannoususta romaanin Mila 18 (suom. Tapio Hiisivaara 1989). Se kuvaa tapahtumia kärjistäen, joskin äärimmäisen todenmukaisesti. Hänen mukaansa sionistien sinivalkoinen Hatikva-lippu, sittemmin Israelin lippu, liehui kirjalle nimen antaneessa Miłakatu 18:n talossa aivan loppuun asti.
Puolalaisen kirjailijan Hanna Krallin kirja Kilpajuoksu Isä Jumalan kanssa (1977, suom. Liisa Ryömä 1983) perustuu geton kansannousun johdossa olleen Marek Edelmanin haastatteluun.
Yhdysvaltalainen kirjailija Gerald Green kuvailee samoja tapahtumia huomattavasti kaunokirjallisemmin romaanissaan Polttouhrit (engl. The Holocaust) (1978, suom. Leena Tamminen 1979).
Kirjallisuutta

Kurzman, Dan: Varsovan geton kansannousu.  ((The Bravest Battle: The twenty-eight days of the Warsaw Ghetto uprising, 1975.) Suomentanut Veli-Pekka Ketola)  Helsinki:  Art House, 2005.  ISBN 951-884-399-6
Aiheesta muualla

Kuvia tai muita tiedostoja aiheesta Varsovan geton kansannousu Wikimedia Commonsissa
| n k Holokausti |
| --- | --- |
Taustoja:  antijudaismi  antisemitismi  eugeniikka  juutalaiset  kansallissosialismi  keskitysleiri  propaganda  rasismi  selkäänpuukotusteoria  Siionin viisaiden pöytäkirjat 
Natsien juutalaisvainot:  ali-ihminen  der ewige Jude  Einsatzgruppen  ghetot: Krakova, Łódź, Varsova  joukkomurhat: Babyn Jar, Biķernieki, Jedwabne, Liepāja, Paneriai, Rumbula, Odessa  keltainen daavidintähti  Kristalliyö  Madagaskar-suunnitelma  Nürnbergin lait 
Keskitysleirit:  Auschwitz  Bergen-Belsen  Buchenwald  Kaiserwald  Majdanek  Mauthausen  Muselmann  Ravensbrück  Sachsenhausen  Stutthof  Theresienstadt  Luettelo natsien keskitysleireistä  Kapo  leirien naisvartijat  vankitunnukset 
Holokausti:  Wannseen konferenssi  Lopullinen ratkaisu  Operaatio Reinhard  Aktion T4  Arbeit macht frei  tuhoamisleiri  kaasukammio  Zyklon B  Sonderkommando  Birkenau  Bełżec  Chełmno  Sobibór  Treblinka  kuolemanmarssit  Suomen juutalaisluovutukset 
Muut uhrit:  homoseksuaalit  Jehovan todistajat  kommunistit  romanit  slaavit  toisinajattelijat 
Vastarinta:  gheton kansannousu  Varsovan geton kansannousu  ŻOB  ŻZW  heinäkuun 20. päivän salaliitto 
Uhreja ja auttajia:  Corrie ten Boom  Adam Czerniaków  Anne Frank  Miep Gies  Petr Ginz  Albert Göring  Janusz Korczak  Giorgio Perlasca  David Rapoport  Oskar Schindler  Edith Stein 
Vastuulliset:  Viktors Arājs  Karl Brandt  Adolf Eichmann  Odilo Globocnik  Reinhard Heydrich  Heinrich Himmler  Adolf Hitler  Rudolf Höss  Friedrich Jeckeln  Josef Mengele  Julius Streicher  Gestapo  Natsi-Saksa  SS 
Holokaustin jälkeen:  Beriha  Frankfurtin Auschwitz-oikeudenkäynnit  holokaustin kiistäminen  holokaustin muistaminen  Nürnbergin oikeudenkäynnit  Nürnbergin säännöstö  Simon Wiesenthal -keskus  Vanhurskaat kansakuntien joukossa 
Muistomerkkejä:  Yad Vashem  Euroopan murhattujen juutalaisten muistomerkki  Mémorial des Martyrs de la Déportation  Apua anovat kädet 
Saksalaiset johdattavat kiinniotettuja juutalaisia karkotettavaksi.
Lappalaiset

Muun muassa maanviljelyn ja kiinteän asutuksen jättämät merkit antavat kuvan suomalaisiin samaistetun väestön asuinseuduista keskiajan alussa noin vuonna 1150. Niiden ulkopuolella asui lappalaisiksi kutsuttua pyyntiväestöä, joita on arkeologian keinoin vaikeampi sijoittaa kartalle.
Lappalaiset-nimitystä käytettiin entisaikaan, ainakin keskiajalta lähtien, sisä-Suomen ja yleisemmin Fennoskandian maanviljelysalueiden ulkopuolella asuneesta, liikkuvaa pyyntikulttuuria harjoittaneesta väestöstä. Näitä lappalaisia on asunut jopa eteläisessä Suomessa ja Ruotsissa havumetsävyöhykkeen etelärajalla asti. Nimitys lappalaiset on perinteisesti yhdistetty saamelaisiin. Nykyisinkin saamelaisia kutsutaan joskus lappalaisiksi. Ei kuitenkaan ole varmaa, että kansanperinteen ja vanhojen kirjallisten lähteiden tuntemilla lappalaisilla olisi viitattu aina nimenomaan saamelaisten esi-isiin.
Historiantutkija Jukka Korpelan mukaan keskiajan kirjallisissa lähteissä ”lappalaiset” oli yleisnimitys erämaaseutujen asukkaille, jotka eivät todellisuudessa olleet kielellisesti, kulttuurisesti tai elinkeinoiltaan yhdenmukaista joukkoa. Kysymys on kuitenkin mutkikas, sillä saamen kieleen palautuvaa paikannimistöä voidaan toisaalta osoittaa Etelä-Suomestakin.
Myös saamen kielestä peräisin olevia lainasanoja on Ante Aikion tutkimusten mukaan Oulujoen eteläpuolella puhutuissa suomen murteissa suuri määrä todistamassa saamen kielen ja saamelaisten läsnäolosta Keski- ja Etelä-Suomessa.
Lappi/lappalaiset on ainoa nimitys, joka on Suomessa riittävän laajalti tunnettu sopiakseen muinaisten saamelaisten nimitykseksi. Sanan merkityksen hämärtyminen liittyneekin vasta siihen aikatasoon, kun suomalaisheimot keskiajalla levisivät pohjoiseen päin assimiloiden itseensä näitä lappalaisia.
Sanan Lappi etymologiaa

Helsingin yliopiston suomalais-ugrilaisen ja pohjoismaisen osaston yliopiston-lehtori Ilona Kivisen mukaan Lappi tarkoittaa reunaa eikä viittaa vain saamelaisiin. Lappi-nimisiä paikkoja onkin ympäri Suomea. Osaston professori Riho Grünthal viittaa käsitykseen, että Lappi tarkoittaisi syrjäistä aluetta.
Sana Lappi saattoi alun perin tarkoittaa lähinnä syrjäisessä sisämaassa olevaa paikkaa. Samaan tapaan terän syrjää kutsuttiin lappeeksi. Syrjäinen Lappi oli keskeisen rintamaan vastakohta. Yhteisöt saattoivat kutsua erämaiksi niitä Lapin alueita, jotka olivat yhteisön vakiintunutta eränkäyntialuetta. Sanat lappi ja lappea eivät kuitenkaan ole minkäänlaisessa luonnollisessa johtosuhteessa toisiinsa – suomen kielessä ei ole johdinaineksia, joiden perusteella sanat voisivat liittyä toisiinsa. Siksi onkin perusteltu lappi-sanan ja nimityksen skandinaavista laina-alkuperää (< muinaisruotsin lappir, joka olisi puolestaan käännös saamelaisten harvinaisesta omakielisestä nimityksestä).
Ruotsissa sanaa Lapp on puolestaan pidetty lainana suomesta, joten väittämä skandinaavisesta alkuperästä on kyseenalainen.
Lappalainen etnonyyminä

"Lappalainen" tarkoitti keskiajalla metsästäjä-keräilijää eli pyyntikulttuurin harjoittajaa.
Eri karjalaisryhmät ovat käyttäneet lappalaiset-nimitystä sekä itsestään että toisistaan. Esimerkiksi Itä-Karjalassa pohjoisempana asuvia ihmisryhmiä on nimitetty lappalaisiksi aivan viime aikoinakin, vaikka nämä eivät saamelaisia olekaan. Samoin Suomessa Etelä-Karjalan Lappeen kihlakunnan asukkaiden oma perinteinen nimitys on lappalaiset, jota myös naapurit ovat käyttäneet Idässä esimerkiksi lyydiläiset kutsuvat pohjoispuolellaan asuvia eteläkarjalaisia lappalaisiksi. Vienalaiset erottivat kaksi eri Lappia. Nykyisin Lappina tunnettua aluetta he kutsuivat nimellä Tulilappi, ja siellä asuvat saamelaiset tunnettiin ”tulilappalaisina”. Lapiksi he taas kutsuivat Vienassa ja jonkin verran Vienasta itään ja pohjoiseen sijaitsevia eränkäyntialueitaan.
Maanviljelyn yleistyessä nykyisen saamelaisalueen eteläpuolella asuvat lappalaiset sulautuivat vähitellen muuhun väestöön. Muutamat Etelä-Suomen paikannimet (esimerkiksi Lappi, Lapinniemi ja Lapinjärvi) viittaavat eteläisiin lappalaisiin. Saamelaisperäisiä paikannimiä tavataan lähes koko Suomessa, mutta ne lisääntyvät pohjoisemmaksi mentäessä.
Suomen lappalaisväestön on kartoittanut viimeksi Lapin komitea 1940-luvun lopussa, ja kukin yksilö sijoitettiin komiteanmietinnön liitteenä olevaan karttaan. Tiedot kerättiin yleensä seurakunnittain, joissa kirkkoherra laati luettelon seurakuntansa lappalaisista. Saamelaisalueella lappalaiset-nimitystä  pidettiin halveksivana, ja sen tilalle tuli nimitys saamelaiset, jolla tarkoitettiin samaa väestöä kuin komiteatyössä kartoitettua. Vuoden 1952 mietinnössään Lapin komitea käyttää kuitenkin jo nimitystä saamelaiset. Suomen saamelaisväestö selvitettiin sitten monipuolisesti 1960-luvun alussa, ja tämän selvityksen pohjalta on syntynyt nykyisten saamelaiskäräjävaalien äänestysluettelo. Kun nimitys lappalaiset jäi ikään kuin vapaaksi, monet Inarin ja Enontekiön suomalaissukujen jäsenet alkoivat kutsua itseään lappalaisiksi.lähde?